
Teške žrtve, koje su ljudi, osobito u Evropi, 
podnijeli uz ostalo i od pjegavca, velika su 
opomena, da se svim raspoloživim sredstvima 
bore protiv ove bolesti. 

Kako će se iz kasnijih izlaganja vidjeti je- 
dno veoma moćno oružje u borbi protiv pje- 
gavca jest upoznavanje naroda sa samom tom 
bolešću, kako bi se i sam mogao od nje čuvati 
i protiv nje boriti. 

Da bi se bolje razumjelo, koliko je opasna 
ova bolest potrebno je u kratkom prikazu 
osvrnuti se na 


RAZORNO DJELOVANJE PJEGAVCA U 
PROŠLOSTI. 


Pjegavac je ljudima odavno poznat: Već 
429. godine prije Krista vladala je u Ateni ve- . 
lika pošast, koja je opisana pod imenom kuge, 
ali koja po svim znacima, koji se vide u opisu 
te bolesti, nije bila kuga, nego pjegavac. 

Medjutim medicinsko znanje starog i sred- 
njeg vijeka m,e dalo točnog opisa ove bolesti 
sve do godine 1468., kada se pjegavac počeo 

pomalo izdvajati od ostalih zaraznih odnosne 
priljepčivih bolesti. 

Oko godine 1480. prvi put se jasnije opisuje 
pjegavac, kada je vladao u obliku velike poša- 
sti medju vojskom, koja je opsjedala Grenadu. 

Znanje o pjegavcu osobito je brzo napredo- 
valo tek otkako je ova bolest sa Egejskih oto- 
ka prešla u Ttaliju, gdje je bjesnila gotovo ne- 
prekidno punin 30 godina, a osobito od 1505. 
do 1530. godine. 


Vojska koja je u to doba, zapravo 1528., 


opsjedala Napulj, izgubila je samo od pjegav- 
ca 30.000 ljudi. 


U prvoj polovici 16. vijeka pojavljuje se 
 pjegavac u Spaniji po imenom tabardilo, a po- 
četkom 17. vijeka i to baš 1606. godine tako 
jako izbija, da je narod tu godinu nazvao: pje- 
gavčevom godinom. 

Za vrijeme 30-godišnjeg rata (1618—1648) 
vlada pjegavac uz ostale nevolje u svim evrop- 
skim zemljama i medju vojskom i medju ci- 
vilnim stanovništvom. 

Za Napoleonovog osvajalačkog ratovanja po 
svim zemljama, kudgod je prolazila njegova 
vojska, vladao je pjegavac. Naročito je pak 
stradala velika njegova vojska na povratku iz 
Rusije. Od 647 hiljada vojnika došlo je na- 
trag oko 8.400. Veliki dio ove vojske uništio 
je pjegavac. 5 

U Krimskom ratu (18541855) jedna je 
francuska divija izgubila od pjegavca oko 
3.300 ljudi, a da još nije ni ugledala neprija- 
telja. 

Godine 1915, za vrijeme pretprošlog svjet- 
skog rata (1914.—1918.) umrlo je u Srbiji 
samo u toku prvih 6 mjeseci oko 150.000 ljudi, 
a više od jedne trećine svih liječnika podleglo 
je toj bolesti. 

Moglo bi se havadjati još mnogo sličnih pri- 
mjera o pojavi i haranju pjegavca u prošlosti, 
ali je i ovo dovoljno da bi se moglo ocijeniti, 
koliko je ova bolest opasna i kako pustoši kra- 
jeve, u kojima se pojavi. 

A kada se ovako letimično upoznala opas- 
nost, u koju se može zapasti pojavom pjegav- 
ca, potrebno je svakako upoznati i samu bo- 
lest, sve okolnosti, pod kojima se bolest naj- 
češće javlja, kao i način borbe protiv pjegavca. 


ŠTO JE PJEGAVAC? 


Pjegavac ili pjegavi tifus je zarazna bolest, 
koju izaziva posebni uzročnik. 


KAKO SE šIRI PJEGAVAC? 


Uzročnik bolesti prenosi se sa bolesnog | čo- 
vjeka na zdravog samo preko uši i to preko bi- 
jele ili prtne uši, koja živi u rublju i odijelu, a 
rijetke i preke uši glave. 


Kad se znade, da uš prenosi pjegavac, treba 
znati nešto i 


O ŽIVOTU UŠI. 


Prtena se uš zadržava u odijelu i rublju, a 
2—3 puta dnevno prelazi na tijelo i siše krv. 
UŠ se hrani isključivo svježom krvlju i to sa- 
mo iz živog tijela. 

Svaka ženka uši snese dnevno 4—7, a u či- 
tavom svom životu oko 200—300 jaja ili gnji- 
da, koje pričvršćuje posebnim ljepilom na niti 
odnosno dlačice tkanja na odijelu, ili rublju, 
osobito u šavovima, a i na dulje dlake tijela. 

Iz gnjida se za 6 dana razviju ličinke, po 
obliku slične odraslim ušima, koje u povoljnim 
prilikama za 8 dana izrastu u zrelu uš. Ova 
opet dalje nese gnjide. 

Uši žive dosta kratko vrijeme: mužjaci oko 

15 do 20 dana, a ženke oko 30—40 dana. Naj- 
bolje se množe kod topline od 28 stepeni, što 
po prilici odgovara toplin: .zmedju rublja i 
čovječjeg tijela. (Toplina od 60 stepeni ubija 
uši za 30 minuta, a gnjide za 45 minuta.) 

Pita se sada 


NA KOJI NAČIN NASTAJE ZARAZA? 

Bez posrednika t. j. bez uši pjegavac nije 
zarazna bolest, jer je kod pjegavca zarazna 
samo krv bolesnika. Druge izlučevine bolesni- 


7 


ka od pjegavca kao mokraća, izmet i t. d. nisu 
zarazne i prema tome ne šire bolest. 


UŠ pije zaraženu krv i — radi visoke vrući- 
ne — napušta bolesnika i traži novog hranioca. 


U krvi bolesnika nalaze se uzročnici, koji 
ulaze u želudac uši. U želucu i crijevima uši 
uzročnici se pjegavca jako namnože i tek na- 
kon 4 do 6 dana, iza kako se uš napila zara- 
žene krvi, ti uzročnici bivaju izbačeni s izme- 
tom uši napolje. Prema tome je uš tek tada 
toj. 4 —6 dana iza kako se napila zaražene 
krvi, sposobna da širi zarazu dalje i to preko 
izmeta. 

U svojoj pljuvačci uš nema uzročnika pje- 
gavca i za to zapravo njezin ubod kao takav 
nije ni opasan. Ali uš, dok pije krv obično pu- 
šta u isto vrijeme i izmet, a taj je (kako je 
prije rečeno) kod zaražene uši pun uzročnika. 
Na mjestu uboda ostaje mala, sitna ranica i 
u ovu se mogu utrljati uzročnici pjegavca iz 
izmeta, kojeg je uš pustila par milimetara da- 
lje od svog rila za vrijeme sisanja krvi. Ovo 
se dogadja često baš radi toga, jer ušji ujed 
svrbi i ljudi se baš na tom mjestu grebu. Do- 
gadja se i to, da je ušje rilo ipak zaraženo uz- 
ročnicima pjegavca. To je slučaj onda, kada se 
uši za vrijeme mirovanja naslažu jedna preko 
druge kao crijep na krovu i tom prilikom pada 
izmet neke razažene uši na glavu druge. 


Osim toga kod češanja odnosno grebenja čo- 
vjek može i da zgnječi uš, pa uzročnike iz nje 
može razmazati po koži i utrljati ih u male, 
često nevidljive ozlede kože, koje je češanjem 
napravio. 

Zaraza kroz kožu je najčešća, ali koža mora, 
da je povrijedjena i to bilo da je povrijedi uš 
svojim ubodom, bilo čovjek noktima, kad se 
grebe. 

Zaražene uši ne žive dugo i uginu obično za 
15 dana. 

Kada se znade, koliko je pjegavac opasan, 
kako se prenosi i kako nastaje sama zaraza, 
potrebno je čuti i : : 


KAKO SE OČITUJE I PREPOZNAJE 
PJEGAVAC? . 


Od dana, kada zdravog čovjeka ujede zara- 
žena uš i uzročnici pjegavca udju u njegovo 
tijelo, prodje obično oko 10 dana, dok se poja- 
ve prvi znakovi bolesti. 

Bolest počinje naglo i žestoko. Čovjeka iz- 
nenada zaboli glava, tuži se na bolove u miši- 
ćima, u rukama, u nogama i u križima. Dobije 
visoku vrućinu sa zimicom, oči mu se zažare. 
Bolesnik se mnogo znoji, apetit nestaje, ali se 
pojačava žedja. 

Oko petoga dana bolesti ospu se po koži 
tamno-crvene pjege, po kojima je bolest i do- 
bila ime. Osip izbija naglo, stvaraju se male 


9 


crvene okrugle ili nepravilne pjege, veličine 
zrna leće. Osip se pojavljuje na podlakticama, 
oko pazuha, na trbuhu, prsima, ramenima, le- 
djima, rukama, nogama, pa i po tabanima i 
dlanovima, vrlo rijetko i na licu i čelu. U po- 
četku je osip blijedo-crven, kasnije: postaje 
tamniji, a na kraju opet izblijedi i izčezne. 

Tok same bolesti pogotovo kod starijin lju- 
di vrlo je težak. Sa pojavom osipa postaju i 
znakovi bolesti teži. Svijest je obično pomuće- 
na, bolesnici ne poznaju svoju rodbinu i oko- 
linu, često su ravnodušni i ne odgovaraju na 
pitanja, vrše nuždu ispod sebe. Dosta puta su 
bolesnici ijako nemirni, skaču iz kreveta i bje- 
že. Oni mnogo buncaju, osobito noću. U bunilu 
mogu biti opasni ne samo po druge, nego mo- 
gu i sebi naškoditi — mogu počiniti samo- 
ubojstvo. Ovo vrijedi pogotovo za one na oko 
mirne bolesnike. 


Za to uz postelju bolesnika od pjegavca tre- 
ba uvijek da bdije jedno lice. 

Pjegavac traje obično dvije nedjelje. Poslije 
toga vremena, ako srce a i mozak ne zataje i 
bolesnici ne umru, oni polagano ozdravljuju. 
Duševno poremećenje popušta, svijest se vra- 
ća, osip blijedi, koža se ljušti (peruta — kao 
pahuljice.) e 

Ali pjegavac nije uvijek tako težak; jedan 


dio ljudi preboli pjegavac i u laganom obliku. 

Djeca obolijevaju od pjegavca obično tako 
lako, da ga prebole kao običnu gripu. 

Odrasli — kako je već spomenuto — boluju 
teže i duže: Što je čovjek stariji, to je pjega- 
vac po život opasniji. 

Tko preboli pjegavac rijetko od njega oboli 
po drugi put, ostaje dakle zaštićen protiv po- 
novnog oboljenja od pjegavca kroz čitav život. 

Utvrdjivanje pjegavca vrši se po vanjskim 
znacima bolesti i pregledom krvi. 

Medjutim ova dva načina daju dosta kasno 
potvrdu o samoj bolesti. Oni dobro dolaze za 
samo liječenje bolesti. 

Kako pak interesi zajednice idu prije intere- 
sa pojedinca, a interes zajednice traži što brže 
poduzimanje mjera, da se zaraza ne proširi, 
vrlo je važno traganje za slučajevima ohbolje- 
nja, pa da se s tim u vezi putem izvidjanja 
utvrdi i sama bolest. 

Ako to izvidjanje pokaže, da bi izvjesno obo- 
ljenje moglo biti pjegavac, onda se poduzimlju 
što prije potrebne mjere suzbijanja pjegavca, 
Jer sumnja na pjegavac traži istu pažnju kao 
i utvrdjeni pjegavac. 

Kad su poduzete mjere, onda se nastavlja 
utvrdjivanje bolesti po vanjskim znacima i po- 
moću pregleda krvi i za nekoliko je dana i ta 
zagonetka riješena. 
 Preduzete mjere nisu bile suvišne, a interesi 
zajednice bili su ispravno čuvani. 


T1 


LIJEČENJE PJEGAVCA 


je vrlo teško i ono se može najispravnije i s 
uspjehom provesti samo u bolnici. Za to treba 
bolesnika odmah otpremiti u bolnicu. 

Ako to baš nikako nije moguće odmah na- 
praviti, treba ga u kući što bolje odvojiti od 
zdravih, a prije toga temeljito i potpuno oči- 
stiti od ušiju. Bolesnik od pjegavca mora biti 
izdvojen od zdravih kroz sve vreme trajanja 
bolesti i još tri nedjelje po ozdravljenju. 

Čim se posumnja, da netko boluje od pje- 
gavca treba pozvati liječnika, koji će dalje od- 
rediti sve potrebno. 

Ako se bolesnik ne može nikako otpremiti 
u bolnicu, evo nekoliko uputa za njegovo lije- 
čenje: 

Bolesnika treba zamatati u ponjavu (čar- 
šav) namočen u ustajaloj vodi i dobro iscije- 
djen. Oblog treba mijenjati kod visoke tempe- 
rature (40 stup. C) svaka. 2 sata, a kod niže 
svaka 3—4 sata. Bolesniku čini dobro hladan 
oblog na čelo i sljepoočice, koga treba mijenja- 
ti vrlo često. : 

Bolesniku od pjegavca treba davati samo 
tekuću hranu: mlijeko (slatko i kiselo), čaj, 
limunadu, zašećerenu vodu. Treba nastojati 
da bolesnik popije dnevno po 1 i pol do 2 litre 
tekućine. 

Da bi se malo nadopunilo ono što je dosad 
rečeno, a ujedno da bi se znalo, kada se treba 

nadati pojavi pjegavca, kako bi se prije toga 
spremila obrana, treba reći još nekoliko rije- 
či o tome 


GDJE, KADA I POD KOJIM SE UVJETIMA 
NAJČEŠĆE JAVLJA PJEGAVAC? 


Prije 150 ili 200 godina, kada su bili podje- 
dnako ušljivi i kraljevi i prosjaci, bio je pje- 
gavac redovna i vrlo česta bolest. 

Na osnovu dobro izučenog i poznatog nači- 
na, kojim se bolest prenosi sa bolesnog na 
zdravog čovjeka, sigurno je danas, da nije ta- 
ko teško očuvati se od pjegavca i boriti se s 
tom bolešću, kad se ona pojavi. 

Obzirom na tu važnu utvrdjenu i priznatu 
činjenicu, danas se može reći, da postoji i da 
potpuno zavisi od naše volje jedno veoma mo- 
čno i potpuno sigurno sredstvo, pomoću kojeg 
se čovjek lako može očuvati od pjegavca. To 
najmoćnije sredstvo jest — čistoća. 


Čistoća kuće, pokućstva, čistoća odijela, ru- 
blja, kreveta, tijela, ukratko čistoća svuda i na 
svakom mjestu, gdje ljudi žive — to je baj 
moćnije oružje protiv pjegavca. 

Prosvjećivanje naroda, pogotovo zdravstve- 
no prosvjećivanje, smanjilo je ušljivost, pa je 
pjegavac u mirno vrijeme ograničen na one 


najsiromašnije krajeve, gdje se ušljivost još 
zadržala. 

I kod nas je pjegavac bio ograničen na naj- 
zapuštenija i najsiromašnija sela u istočnoj 
Bosni: tu mu je bilo stalno, ali u glavnom 
ograničeno žarište. 

Sve se to mijenja u ratu, jer rat nosi sobom 
u prvom ređu nečistoću, a time i ušljivost. 
Zato je pjegavac uništio kud i kamo više ljudi, 
nego ubojita oružja. Primjera o tome ima na 
stotine. 

Jednom riječju, kako se širi ili smanjuje uš- 
liiu vest, tako se širi ili smanjuje i pjegavac. 

Pošast se ne će nikad pojaviti u čistom kra- 
ju medju čistim ljudima. I ako se unese bolest 
u taj kraj, pojavit će se samo pojedinačna obo- 
ljenja, ali se nikako ne će zaraza moći razviti 
u veliku pošast. 

Drugačije pak stoji stvar, ako se zaražene 
uši (ili bolesnici) unesu u ušljiv kraj. Tu po- 
stoje svi uslovi, da bukne velika pošast. 

To se najčešće dogadja u zaostalim i zapu- 
štenim selima, u zatvorima i logorima, kod' 
razbijene vojske, koja se povlači, kod gomila- 
nja izbjeglica, medju kojima vlada glad, neči- 
stoća i nered na svakom koraku. Tu uvijek na- 
lazi pjegavac svoje plodno tlo. 

Spomenuta je glad. Ova se javlja u glavnom 
bilo kao posljedica ratova, bilo. kao posljedica 
nerodnih godina. I zaista imamo mnogo pri- 
mjera, gdje pjegavac pustoši razne krajeve za 
vrijeme velikih gladi. Nije prema tome čudo, 
da je pjegavac nazvan »ratni« i »gladni« tifus. 

Spomenuto je i gomilanje izbjeglica. I ovdje 
ima mnogo primjera, gdje su izbjeglice razne- 
sle pjegavac sa jednog žarišta u razne druge 
krajeve i tako stvorile mnogo novih žarišta. 

Pjegavac se javlja u zimi i ranom proljeću, 
dakle u doba, kada se ljudi više drže domova i 
zatvorenih toplih prostorija, pa se prema to- 
me nalaze u skupinama dulje vremena, nego 
li za toplih dana. Ovo je osobito nezgodno kod 

“malih i gusto nastanjenih kuća. Ako još k 
tome nema rublja ni sapuna, samo se po sebi 
razumije, da će se brzo razviti i ušljivost, što 
je, kako je dosad nekoliko puta istaknuto, gla- 
vni uvjet za širenje pjegavca. ' 

Ovime je iznešeno u glavnom sve ono, što 
je potrebno znati o pojavi i širenju pjegavca, 
te o opasnosti, koju on predstavlja i za svakog 
pojedinca i za cijeli narod. 

Kada se to zna, lako se onda svaki čovjek 
može očuvati i boriti protiv pjegavca. 

Zadnjih je godina nepobitno dokazano, da 
se naš evropski pjegavac širi samo preko bo- 
lesnih ljudi i da nema nikakovo drugo skrovi- 
šte u prirodi. 

Prema tome za uspješno suzbijanje pjegav- 
ca u prvom redu je važno pravodobno otkriva- 
nje i prijavljivanje prvih, pa makar i sumnji- 
vih slučajeva te bolesti. 

Kod toga treba dobro zapamtiti, da pojedi- 
načni slučajevi pjegavca u kasnoj jeseni ili u 

početku zime, ako ostanu nepoznati, postaju 
jedinim izvorom velikih pošasti pjegavca u 
zimi i u rano proljeće. 
Narod osim toga— i ako ne vidi uzročnika 
pjegavca, vidi prostim okom prenosioca — vi- 
di uš, pa je i tu njegova pomoć od neobične va- 
žnosti i koristi. ' 


KAKO SE MOŽE OBRANITI OD 
PJEGAVCA? 


Obrana od pjegavca grana se u dva pravca: 
jedan je suzbijanje ušljivosti, a drugi je cljep- 
ljenje protiv pjegavca. po Ks 

Nažalost još ima ljudi u zapuštenim krajevi- 
ma, kojima uši ne smetaju, pa se zdravstvenim 
prosvjećivanjem i ta rana mora liječiti, da bi 
se tako neuki narod priveo poznavanju osnov- 
nih pravila čistog i urednog života. : : 

Uništiti uši znači srušiti most, kojim pjega- 
vac prelazi na novu žrtvu! 

KAKO SE UNIŠTAVAJU UŠI? 
Uništavanje ušiju danas više nije teško! u 
Ima više načina, kako možemo uništiti uši. 

Kako se uništavaju uši praškom protiv ušiju? 

Prašak protiv ušiju je otrov, koji dodirom 


sigurno uništava uši u kosi, na rublju, na odi- 
jelu, i na drugim mjestima i predmetima, 

Prašak protiv ušiju upotrebljava se samo 


*“ izvana! 


Prašak protiv ušiju ne smije se držati blizu 
hrane! 

Kutija, u kojoj je bio prašak, ne smije se 
upotrebiti za spremanje hrane! 


ves 


Kakav je i kako se zove prašak protiv ušiju? 

Prašak je bijele boje, bez mirisa, a u pro- 
metu se nalazi pod raznim imenima: 

PEPEIN — prašak, domaći proizvod (Beo- 
grad) ; 

NEOCID — prašak (švicarski proizvod) ; 

DiDiTi .-— prašak (amerikanski proizvod). 

U tekućini postoji: 

PANTAKAN — domaći proizvod (Zagreb). 

Svi ovi preparati sadrže jednu te istu otrov- 
nu tvar, koja djeluje na živce ušiju i druge ga- 
madi (stjenica, muha, komaraca, žohara itd.) 

Uši i druga gamad, kad se samo dotaknu 
ovog praška ili tekućine ne uginu odmah, ali 
sigurno za 1 — 2 dana. ' 

Budući da otrovna tvar djeluje na živce uši- 
ju i ostale gamadi, oni u početku bivaju vrlo 
nemirni. Tako uš trči neprestano više sati; da 


kasnije sigurno ugine. Muha trese tako dugo . 


i grčevito nogama, da otrgne sebi sve noge. 
Za to se ne treba prevariti, ako gamad od- 
mah ne ugine. Ako je došla u dodir sa kojim 

od prije spomenutih preparata, osudjena je na 
sigurnu smrt, koja postepeno nastupa. 

Važno je kod ovih preparata, da djeluju du- 
go: mjesec i više dana, ako se ne isperu. 


Kako se obavlja prašenje? 
Najjednostavnije se praši: 


(limenu), drvenu ili staklenu cijev sa uskim 
otvorom. (Slika 1). 

Balon se puni najbrže tako, da se skine ci- 
jev, balon stisne, vrh balona malo zarine u 
prašak i balon lagano popušta da se opet na- 
puhne. Na taj način balon usiše prašak. Ovim 
se načinom prašak uvelike štedi, jer nije po- 
trebno, da se prašak gusto nabaca. Dosta je, 
ako svuda padne u tankom sloju. 

2) Pomoću limena zaprašivača, koji ima dug 
nastavak. (Slika 2). 


Prašenje ljudi bez svlačenja. 

Kod zaprašivanja ljudi bez svlačenja postu- 
pa se ovako (slika 3): 

1) Napuni se zaprašivač do tri četvrtine i 
namjesti tako, da se može svakim pritiskom 
stvoriti oblak prašine. 

2) Najprije se skine i napraši Šešir (sa unu- 
trašnje strane) i stavi na glavu. 

€ 2XHIS 


Slika 1. 


Slika 2. 


vpofrudg 

3) Zatim se ruke rašire u visinu ramena i 
zapraši svaki rukav (izmedju kože i rublja i 
izmedju rublja i odijela) i to najprije s gornje 
a onda sa donje strane. (Slika 4. i 5.) - 


Slika 4. 


Slika 5. 


4) Po tom se prisloni cijev zaprašivača na 
gornji dio prsiju izmedju kože i rublja i praši 

ia svakom pazuhu, prsa i trbuh. (SI. 6. i 
sl. 7). 

2.9) Iza toga se prisloni cijev zaprašivača na 
šiju (izmedju kože i rublja) i napraši ledja i 
okovratnik. (SI. S.) 


Slika 8. 

Pazuhe i okolinu ramena sprijeda i straga 
treba naprašiti i izmedju pojedinih slojeva rub- 
lja odnosno odijela. 

6) Tada se otkopčaju hlače, postavi cijev 
zaprašivača izmedju kože i rublja i praši dubo- 
ko prema spolovilu (s lijeve i s desne strane!) 
Uz to treba zaprašiti i gaće, a naročito prema 
šavovima. (Sl. 9). 

V Kad se to svršilo postavi se cijev zapraši- 
vača sa stražnje strane hlača na. kožu i praši 


križa i niže dijelove tijela ' pen raskroku. 


(SI. 10). 


Slika 9. Slika 10. 


8) Tada se zapraši izmedju čarapa i kože, 


te konačno kosa na glavi sa svih strana i gore 


(SL. 11112.) 


Slika 12. 


Kako se praše odijela i rublje? 


Budući da bijele (prtene) uši žive na čovječ- 
joj odjeći i to najčešće na mjestima, koja su 
prilegnuta uz tijelo i u šavovima potrebno je 


osobito pomno i savjesno oprašiti navedena 
mjesta. 

Odjeća se skine i svaki se komad adja 1 iz- 
vrne na unutrašnju stranu. 


Prvi se komad odjeće položi mmm 
stranom prema gore i praši pazeći, da budu 
posuta i oprašena sva mjesta tankim ravno- 
mjernim slojem. 

Drugi se komad odjeće stavi neoprašen na 
već oprašeni prvi komad, pa se tek onda opra- 
ši. Time se uštedi mnogo praška. Tako se re- 
dom opraše i svi ostali dijelovi odjeće. 

Kad se sva odjeća zaprašila, smota se zaje- 
dno u jedan svežanj i gnječi sa svih strana, 
kako bi prašak dospio u sve šavove i sve na- 
bore i na taj način uništio sve uši i sve njiho- 
ve gnjide. 

Iza tako obavljenog oprašivanja može se 
odjeća odmah obući. 

Prašak ostaje i djeluje mjesec dana ili du- 
lje, ako se ne ispere. 


Kako se praši protiv ušiju glave i sramnih 
ušiju? ' 
Treba  prašiti zagadjene dijelove kose i 
trljati prema korijenu dlake sa  vrškovima 
prstiju. Ponoviti to na koncu prvog i drugog 
tjedna da se ubiju uši, koje su naknadno iza- 
šle iz gnjida. 

Kako se praše prostorije? 


Treba otstraniti sve stvari, koje se mogu 
nositi i naprašiti u laganom sloju prašak po 
podu i donjim dijelovima zidova. Prostorija 
mora ostati prazna 24—48 sati i onda se mo- 
že očistiti. 

Kod prašenja u zrak sa zaprašivačem u sla- 
bo ventiliranom prostoru preko ustiju i nosa 
mora se upotrebljavati maska ili barem staviti 
gusto složeni rubaec. 

Zatim treba čekati jedan sat, dok se magla 


prašine slegne i tek onda dozvoliti ulaz u pro 
storiju. 


Kako se postupa sa tekućim Pantakanom? 


Tekući Pantakan rasprskava se samo pomo- 
ću Flit-štrcaljke. Ovom se tekućinom navlaže 
rublje, odijelo, predmeti, kreveti, stijene i to 
tako, da tekućina padne na njih kao magla. 

Dok se radi Pantakanom treba paziti da ne- 
ma blizu vatre! 


Kako se uništavaju uši glave običnim 
sredstvima? 
Ako nema praška ni tekućeg . Pantakana 
treba postupiti ovako: 
Muške ošišati, a glavu natrti mješavinom 
petroleja i ulja (od svakoga polovicu) i ostavit 
tako preko noći. 

Ženske neka natope kosu istom mješavinom, 
povežu glavu i ostave preko noći. Ujutro neka 
operu glavu vrućom vodom i sapunom, a kad 
se kosa osuši neka kosu dobro isčešljaju gu- 
stim češljem. Gnjide se lakše isčešljaju, ako 
se kosa nakvasi octom (kvasinom). Ponoviti 
isto nakon 5 dana, da se unište mlade uši, ko- 
je su se izlegle iz gnjida. 

Kod djece: Najbolje mušku i žensku djecu 
ošišati i napraviti isto kao kod odraslih. 

Nikako se ne smije uzeti sami petrolej, po- 
gotovo ne kod djece, jer on izjeda kožu! 


Kako se uništavaju uši glačanjem 
(peglanjem) ? 

Odijelo i rublje mora se glačati (peglati) 
preko mokre krpe. Osobito treba vrućim gla- 
čalom dobro glačati šavove, jer se tamo uši i 
gnjide najradje zadržavaju. 


Kako se uništavaju uši vodenom parom? 

Pomoću vodene pare uši se uništavaju u po- 
sebnim aparatima i to velikim (na kotačima, 
da se mogu prevoziti) i malim, koje mogu 
nositi konji. 

Ovim aparatima rukuju stručnjaci. 

U ovim se aparatima ne smiju razušivati 
krzneni i kožnati predmeti. 

Za zapuštene brdske krajeve osobito su po- 
desni ovi mali aparati. Obično jedan konj nosi 


7. 
jedan ovakav aparat i jedno malo poljsko ku- 
patilo za kupanje ljudi prigodom razušivanja 


Ložište i dimnjak za aparat nalazi se kod 
prenosa u aparatu. 


Slika'13. Kupka i parni aparat složeni za prenos. 


Tsto tako ložište i manja bačva, u kojoj se 
grije voda za kupanje, te sisaljka i cijevi sa 
tuševima nalaze se kod prenosa u većoj bačvi. 
Za vrijeme kupanja voda se stalno grije u ma- 
njoj bačvi i iz nje sipa u veliku bačvu, gdje se 
miješa sa hladnom vodom. Jedan kotao vrele 

vođe i 3 kotla hladne vode daju toplinu od oko 
35 stup. C. 


o oSlika 14. Aparat u pogonu, 


Slika 15. Kupka u pogonu. 


Kako se uništavaju uši suhom toplinom? 

Razušivanje u suhoj toplini obavlja se u po- 
sebnim t. zv. suhim komorama. To su veće 
prostorije, u kojima se razušuje najednom vi- 
še odijela i posteljine, te ostala vunena i kož- 
nata roba. 

U zamjenu za ove komore mogu poslužiti i 
krušne peći, samo treba paziti da nisu prevru- 
će. U vrućoj krušnoj peći uginut će uši i gnji- 
de za 2 sata. 

Prije nego li vunenu i kožnatu robu stavimo 
u vruću peć, potrebno je ispitati, kolika je nje- 

zina toplina. To se radi na razne načine, od ko- 
jih je dobar i ovaj: Uzme se komadić bijela 
papira i stavi se u krušnu peć. Ako papir po- 
žuti, tada će vuna izgorjeti, jer je vrućina pre- 
velika. Treba malo pričekati. Za pola sata uči- 
ni se ponovno pokus bijelim papirom i, ako 
papir ne požuti, vuna ne će izgorjeti, ali će uši 
i gnjide poginuti. Isti se pokus može učiniti s 
guščjim perom. 

Kako se uništavaju uši kuhanjem u vodi? 

Na 1 litru vode stavi se 2 velike žlice sode. 

U posudu sa ovom vodom stavi se ušljivo 
rublje, pokrije i tako pokriveno mora vreti 
pola sata. 


Kako se uništavaju uši otrovnim plinom? 

Za razušivanje većih prostorija i čitavih 
zgrada upotrebljava se otrovni plin — cijano- 
vodik, koji ubija i uši i gnjide. 

Ovaj plin je vrlo opasan po život i zato s 
njim može raditi samo naročito izučeno oso- 
blje. 


KAKO SE PRIMAJU UŠLJIVI U BOLNICE 
I RAZNE DOMOVE? 


Kada se prinvaća ušljiv čovjek (osobito ako 
je sumnjiv na pjegavac) treba ga skinuti u 


sredini sobe. Na pod se stavlja tamni papir - 


(da se uši lakše otkriju) ili još bolje — krpa 
namočena u 95%-ni lizol ili krezolnu sapunicu, 

Ušljiv čovjek se skida polako i oprezno, da bi 
što manje razbacao uši oko sebe. Rublje se 
stavlja u vedro sa rastvorom lizola ili krezola, 
a odijelo u vreću, natopljeno istim tekućinama. 
Treba skinuti sve, dakle i lančiće, amajlije, za- 
voje, razno remenje i t. d. Nakon toga slijedi 
šišanje (vlasi treba oprezno pokupiti i odmah 
spaliti). Ošišati treba i malje a zatim istrljati 
petrolejom (pomiješanim na jednake dijelove 
sa uljem). Nakon toga se čovjek okupa i obuče 
čisto rublje. Prije nego legne treba mu napra- 
šiti krevet. 


CIJEPLJENJE PROTIV PJEGAVCA. 


Cijepljenje protiv pjegavca izgleda da je 
prilično uspješno. 

Postoji nekoliko raznih cjepiva, koja se uštr- 
cavaju pod kožu obično 3 puta u razmacima 
od po nekoliko dana. Ova cjepiva trebala bi da 
štite po prilici godinu dana. Ipak ponekad obo- 
Ujevaju i cijepljena lica, ali obično boluju bla- 
že i kraće. 

Radi toga i cijepljeni treba da se čuvaju 
ušiju! ; 


ŠTO TREBA RADITI, KAD SE POJAVI 
=. PJEGAVAC? 


Kad se pojavi pjegavac treba postupiti po 
ovim pravilima: 


BE 


1) Bolesnik, koji je makar i sumnjiv na pje- 
gavac, treba da se odmah izdvoji od zdravih 
lica, temeljito razuši i okupa, a zatim otpremi 
u najbližu bolnicu. 

2) Oboljenje treba odmah prijaviti najbli- 
žem liječniku ili narodnom odboru. 

3) Najbliža okolina bolesnika, a po potrebi 
i cijelo naselje mora se odmah razušiti. Razu- 
šiti treba naročito stan bolesnika (posteljinu, 
odijelo, rublje i sve drugo, gdje bi se uši mogle 
zadržavati). 

4) Kroz 20 dana treba stalno nadzirati 
zdravstveno stanje svih osoba iz kuće bolesni- 
ka ili pak osoba, koje su sumnjive, da su s 
bolesnikom dolazile u dodir. 

5) Osoblje zaposleno na suzbijanju pjegavca 
treba cijepiti protiv te bolesti, a po mogućno- 
sti i čitavo selo. 


NAPOMENA NA ZAVRŠETKU. 

Ovdje je izneseno ono najglavnije, što je po- 
trebno za pravilno shvaćanje opasnosti i borbe 
protiv pjegavca. 

Svaki pojedinac dužan je dakle i riječima i 
djelom pomoći sva nastojanja zdravstvene slu- 
žbe, da se čim prije iskorjeni pjegavac iz naše 
zemlje. 

Ministarstvo narodnog zdravlja 
NR Hrvatske 
(Higijensko-Epidemiološki odjel) 
Zagreb 


Izdalo: : 
Ministarstvo narodnog zdravlja N. R. Hrvatske, Zagreb 


